Maktab Rendah Sains MARA Tun Ghafar Baba

Maktab Rendah Sains MARA Tun Ghafar Baba (singkatan: MRSM Tun Ghafar Baba) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di Jasin, Melaka. Sebelum ini, MRSM TGB dikenali sebagai MRSM Jasin. MRSM TGB menawarkan program Bitara kepada pelajar tingkatan empat dan lima.

 Sejarah 

 Penubuhan maktab 
Maktab Rendah Sains MARA Tun Ghafar Baba ditubuhkan pada tahun 1981 dan terletak di daerah Jasin di atas satu kawasan seluas 50 ekar. Perasmian tapak telah disempurnakan oleh Ketua Menteri Negeri Melaka ketika itu YAB Datuk Mohd Adib Adam pada 21 Jun 1981. Pembangunan fasa pertama mengandungi Blok Akademik, Blok Pentadbiran, Blok Asrama, Dewan Selera, Dewan Kuliah, Dewan Besar, Pusat Sumber Ilmu, Blok Makmal dan Kolam Renang. Pengambilan pelajar pertama ialah pada 2 Ogos 1982 terdiri dari 150 orang pelajar tingkatan satu dan 150 orang pelajar tingkatan dua. Manakala bilangan guru ialah seramai 16 orang. Pembukaan rasmi maktab ini telah dijalankan pada 8 Mac 1984 oleh Timbalan Perdana Menteri Datuk Musa Hitam. MRSM Tun Ghafar Baba mengalami proses pembesaran, dan pada tahun 1992, pengambilan masuk melebihi 1000 orang pelajar terdiri daripada pelajar tingkatan 4 dan 5 sahaja. 

Pada tahun 1996, MRSM Tun Ghafar Baba telah mengikuti Program Khas Pendidikan (PKP) sepenuhnya sehinggalah sekarang. Setakat tahun 2006 (SPM 2005), MRSM Tun Ghafar Baba telah menghasilkan lebih kurang 8000  pelajar yang berjaya. Sempena menyambut  ulang tahun ke-25 MRSM Jasin ditukar nama kepada MRSM Tun Ghafar Baba pada 25/7/2006 oleh Menteri Pembangunan Usahawan & Koperasi, Y.B Datuk  Seri Mohamed Khaled Nordin.

 Senarai pengetua 
 Nama Mula berkhidmat Tamat berkhidmatEn. Abdul Halim bin Arifin19821984Tuan Hj. Mohd Shariff bin Abd Latif19841987Tuan Hj. Mokhti bin Husin19871993Tuan Hj. Asrokin bin Sanuji19931999En. Mohd Hussain bin Ibrahim19992000Dr. Fatanah binti Mohamed20002004Tuan Hj. Ruslan bin Abdul Shukor20042005Puan Hjh. Zawiyah binti Hasan20052006Tuan Hj. Khalil bin Ab Rahman20062008Tuan Hj. Ghazale bin Bahari20082009Dr. Mariam binti Md Salleh20092013Pn. Latipah binti Ahmad20132014Tuan Hj. Mohd Yusoff bin Hassan20142015Tuan Hj. Mohd. Anuar bin Mohamad Yusof20152018Tuan Hj. Mohammed Satari bin Hashim20182021Tuan Hj. Abdul Manab bin Abd Majid20212022En Zabidin bin Bedut20222026En Azman bin Manap2026Penyandang jawatan kini

 Lagu rasmi MRSM Tun Ghafar Baba 

Wahai putera-puteri bangsaku

Ayuh segera menuju 

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu 

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera 

 Kemudahan 
 Akademik dan pentadbiran 
 2 blok Bangunan Akademik
 3 blok Bangunan Makmal
 2 buah Dewan Besar
 Pusat Sumber Pembelajaran
 Bangunan Pentadbiran

 Penginapan pelajar dan staf 
 4 blok asrama lelaki
 3 blok asrama perempuan
 2 buah dewan selera

 Sukan dan rekreasi 
 Padang bola sepak
 Padang Hoki
 Padang Ragbi
 4 buah gelanggang tenis
 2 buah gelanggang bola keranjang
 3 buah gelanggang bola tampar
 3 buah gelanggang sepak takraw
 2 buah gelanggang futsal
 Kolam renang

 Organisasi Pelajar 

 Badan Wakil Pelajar 
Badan Wakil Pelajar (BWP) merupakan sebuah organisasi yang diwujudkan di semua MRSM Se-Malaysia untuk menilai pemimpin yang mampu menuju maktab ke arah yang lebih berkembang maju serta cemerlang melalui kebolehan terpendam pelajar. Organisasi ini juga merupakan salah satu jawatan paling berprestij dan penting di MRSM Tun Ghafar Baba. Badan Wakil Pelajar telah dipilih melalui beberapa fasa untuk menguji kemahiran, kepintaran dan kepimpinan dalam mengendalikan sistem yang terdapat di maktab. Fasa tersebut merupakan pilihanraya yang wajib disertai oleh semua warga MRSM Tun Ghafar Baba, termasuk pelajar-pelajar serta guru. Proses ini juga dikenali sebagai Suruhanjaya Pilihan Raya (SPR) MRSM Tun Ghafar Baba. Intipati yang ditunjukkan oleh setiap wakil yang dilantik adalah kunci untuk memupuk persekitaran yang ideal kepada pelajar dan guru.

 Lembaga Disiplin Maktab 
Ditubuhkan bagi membantu Badan Wakil Pelajar dalam menyelesaikan masalah dalam kalangan murid-murid. Lembaga Disiplin Pelajar (LDP) akan memikul tanggungjawab untuk mendidik atau menjadi contoh kepada mereka agar tidak melakukan perkara yang boleh mendatangkan masalah. Terdiri daripada pelajar-pelajar yang cemerlang dari segi disiplin.

 Badan Dakwah dan Rohani 
Badan Dakwah dan Rohani (BADAR) suatu nama yang dicipta untuk memimpin pelajar untuk menjadi seorang yang beriman dan beramal. BADAR mempunyai tanggungjawab yang besar untuk memastikan pelajar menunaikan tanggungjawab sebagai seorang muslim. Surau merupakan tempat dimana BADAR perlu memainkan peranan yang besar untuk membimbing pelajar agar lebih meminati agama serta menjadi muslim yang sejati.

 Pembimbing Rakan Sebaya 
Pembimbing Rakan Sebaya (PEERS) suatu nama yang dicipta untuk memimpin pelajar untuk menjadi seorang berfikiran positif dan membantu rakan pelajar yang memerlukan pertolongan dari segi mental, sosial atau emosional, di samping melatih mereka membantu diri sendiri. PEERS mempunyai tanggungjawab yang besar untuk memastikan pelajar tidak mengalami gangguan mental dan sosial.

 Korporat 

 Visi 

MRSM Tun Ghafar Baba berusaha menjadi peneraju kecemerlangan institusi pendidikan menengah yang berteraskan nilai saintifik, independen, kreatif, keusahawanan dan Patriotik dalam bidang akademik, kokurikulum dan pembangunan sahsiah.

 Misi 

  Memastikan prasarana fizikal, perkhidmatan dan persekitaran yang berkualiti.
 Menjayakan program pengajaran dan pembelajaran yang dapat meningkatkan kecerdasan pelbagai (Multiple Intelligence) pelajar ke arah kecemerlangan akademik yang disasarkan.
 Melahirkan pelajar yang berbakat, berketrampilan, berkepimpinan, berinisiatif, kreatif, inovatif dan dapat mengembangkan minat melalui aktiviti akademik serta kokurikulum.
 Mengadakan program yang seimbang dari aspek jasmani, emosi, rohani, intelek dan sosial.

 Objektif 

 Mempastikan semua dasar yang telah diputuskan pihak MARA dan BPL(M) dipatuhi dan dilaksanakan.
 Mempastikan 100% pelajar mendapat ‘A’ dalam semua subjek SPM setiap tahun.
 Mempastikan indeks prestasi (GPS) 1.3 dan ke bawah dalam SPM setiap tahun.
 Mempastikan tiada pelajar terlibat dalam kes disiplin sepanjang masa.
 Mempastikan program pembangunan warga maktab melibatkan Badan MUAFAKAT dan komuniti setempat.
 Mempastikan wujudnya prasarana yang sempurna mengikut piawai MARA dan dikawal selia secara berkala.
 Memberikan  perkhidmatan yang berkualiti kepada pelanggan sepanjang masa.
 Sentiasa mempastikan persekitaran yang kondusif untuk menggalakkan aktiviti pengajaran dan pembelajaran.

 Aktiviti 

 Dalam institusi 
Pada tahun 1996, MRSM Tun Ghafar Baba adalah di antara tiga buah MRSM yang diberi amanah untuk melaksanakan Program Khas Pendidikan selain daripada MRSM Pengkalan Chepa dan MRSM Taiping.  Program ini menawarkan satu program yang boleh memperkembangkan dan meluaskan pengalaman serta mengcungkil bakat para pelajar yang biasanya tidak dapat diasah dalam kurikulum biasa. Pelajar pelajar yang mempunyai 'talent pool' dipilih berdasarkan keputusan PMR dan dianggap 'gifted' atau pintar cerdas. 

Selain daripada menyediakan pelajar-pelajar dalam menghadapi peperiksaan SPM, dengan menggunakan Schoolwide Enrichment Model (SEM) yang diasaskan oleh Dr. Joseph Renzulli, MRSM Tun Ghafar Baba menyediakan pelbagai aktiviti pengkayaan SEM yang menjurus kepada aktiviti aktiviti yang memaksimakan potensi mereka dan memberi cabaran kepada pelajar kelas 408 dan memberi cabaran kepada kebolehan mereka. Model ini memberi pengalaman pembelajaran yang pelbagai untuk pelajar pintar cerdas.

 Rujukan 

Lihat juga
 Maktab Rendah Sains MARA
 Majlis Amanah Rakyat

Tun Ghafar Baba
Kategori:Sekolah menengah di Melaka